**Grădina gospodina**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un pahar cu vânt se-nchină

La un gând ce vrea să vină

Către o grădină sură,

I se-apropie de gură...

Buzele uscate-n crengi,

Iarba veștedă, de-o plângi,

Se-nfioară c-o să simtă

Vântul rece până-n plintă!

Dar paharul se răstoarnă

Și vântul ajunge-n cană,

Căci grădina grijulie

Se-nvârte-n bucătărie

Ca prințesa la un bal,

Ca o barcă lângă mal!

Dornică de verde crud,

Vrând să aibă mugur ud,

O crenguță din grădină

Soarbe din cana cea plină

Și cu vântul cald și blând

Se răsfață suspinând!

Văzând creanga cum suspină

De la băutura fină,

Grădina puse pe masă,

Chiar împrăștie prin casă,

Căni și farfurii, pahare

Ca să prindă-n ele soare,

Dar și vânt călduț și blând,

Căci ar vrea căt mai curând

Să- nverezească, să- nflorească,

Viața- n ea să se trezească!

Dacă ai și tu grădină,

Dacă este gospodină,

Să asculți de-a ei povață:

"Totul e să vrei în viață!"